อำเภอวิหารแดง

วิหารแดง เป็นอำเภอหนึ่งในจังหวัดสระบุรี เดิมเป็นส่วนหนึ่งของอำเภอหนองแค

**ที่ตั้งและอาณาเขต**
อำเภอวิหารแดงตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอเมืองสระบุรีและอำเภอแก่งคอย- ทิศตะวันออก ติดต่อกับอำเภอบ้านนา (จังหวัดนครนายก)- ทิศใต้ ติดต่อกับอำเภอบ้านนา (จังหวัดนครนายก) และอำเภอหนองเสือ (จังหวัดปทุมธานี)- ทิศตะวันตก ติดต่อกับอำเภอหนองแค

**ประวัติศาสตร์**
พื้นที่อำเภอวิหารแดง เดิมอยู่ในการปกครองของอำเภอหนองแค และทางราชการเห็นสมควรในการตั้งกิ่งอำเภอหนองหมู โดยได้ยกฐานะขึ้นเป็นกิ่งอำเภอ เมื่อ พ.ศ. 2480 ขึ้นกับอำเภอหนองแค จังหวัดสระบุรี ต่อมาได้มีพระราชกฤษฎีกาประกาศยกฐานะจากกิ่งอำเภอเป็นอำเภอในปี พ.ศ. 2501 แต่เดิมตัวอำเภอไม่ได้ตั้งอยู่ในพื้นที่ปัจจุบันนี้ แต่ตั้งอยู่ในพื้นที่ของเทศบาลตำบลหนองหมู แต่เมื่อมีการตัดถนนสุวรรณศรและเส้นทางรถไฟผ่าน จึงได้ย้ายที่ตัวอำเภอมาอยู่ ณ พื้นที่ปัจจุบันนี้- วันที่ 28 กุมภาพันธ์ 2480 แยกพื้นที่ตำบลหนองหมู ตำบลบ้านลำ และตำบลคลองเรือ จากอำเภอหนองแค มาตั้งเป็น กิ่งอำเภอหนองหมู และให้ขึ้นการปกครองกับอำเภอหนองแค- วันที่ 17 เมษายน 2499 ย้ายที่ว่าการกิ่งอำเภอหนองหมู อำเภอหนองแค ไปตั้งที่ตำบลบ้านลำ ในท้องที่กิ่งอำเภอเดียวกัน- วันที่ 30 พฤษภาคม 2499 จัดตั้งสุขาภิบาลบ้านลำ ในท้องที่บางส่วนของตำบลบ้านลำ- วันที่ 22 กรกฎาคม 2501 ยกฐานะกิ่งอำเภอหนองหมู อำเภอหนองแค เป็น อำเภอหนองหมู- วันที่ 7 เมษายน 2502 เปลี่ยนแปลงเขตสุขาภิบาลบ้านลำ  เพื่อความเหมาะสมในการบริหารกิจการและการทะนุบำรุงท้องถิ่น- วันที่ 11 เมษายน 2504 เปลี่ยนแปลงชื่ออำเภอหนองหมู จังหวัดสระบุรี เป็น อำเภอวิหารแดง- วันที่ 9 เมษายน 2506 ตั้งตำบลวิหารแดง แยกออกจากตำบลบ้านลำ และตำบลคลองเรือ- วันที่ 18 มีนาคม 2512 จัดตั้งสุขาภิบาลหนองหมู ในท้องที่บางส่วนของตำบลหนองหมู ตำบลบ้านลำ และตำบลวิหารแดง- วันที่ 25 กันยายน 2522 ตั้งตำบลหนองสรวง แยกออกจากตำบลบ้านลำ- วันที่ 26 กันยายน 2529 ตั้งตำบลเจริญธรรม แยกออกจากตำบลคลองเรือ- วันที่ 25 พฤษภาคม 2542 ยกฐานะจากสุขาภิบาลบ้านลำ และสุขาภิบาลหนองหมู เป็นเทศบาลตำบลบ้านลำ และเทศบาลตำบลหนองหมู ตามลำดับ ด้วยผลของกฎหมาย- วันที่ 21 สิงหาคม 2544 เปลี่ยนแปลงชื่อเทศบาลตำบลบ้านลำ อำเภอวิหารแดง เป็น เทศบาลตำบลวิหารแดง- วันที่ 20 ตุลาคม 2554 เปลี่ยนแปลงชื่อหมู่ที่ 5 บ้านจีนตาย ตำบลหนองหมู เป็น หมู่ที่ 5 บ้านสร้างบุญ

**การแบ่งเขตการปกครอง**

**การปกครองส่วนภูมิภาค**
อำเภอวิหารแดงแบ่งพื้นที่การปกครองออกเป็น 6 ตำบล 54 หมู่บ้าน

**การปกครองส่วนท้องถิ่น**
ท้องที่อำเภอวิหารแดงประกอบด้วยองค์กรปกครองส่วนท้องถิ่น 8 แห่ง ได้แก่- เทศบาลตำบลวิหารแดง ครอบคลุมพื้นที่ตำบลบ้านลำ เฉพาะบางส่วนของหมู่ที่ 1; ตำบลคลองเรือ เฉพาะบางส่วนของหมู่ที่ 1; ตำบลวิหารแดง เฉพาะบางส่วนของหมู่ที่ 1, 10; ตำบลหนองสรวง เฉพาะบางส่วนของหมู่ที่ 1, 10–11; และตำบลเจริญธรรม เฉพาะบางส่วนของหมู่ที่ 1–2- เทศบาลตำบลหนองหมู ครอบคลุมพื้นที่ตำบลหนองหมู เฉพาะบางส่วนของหมู่ที่ 1–2, 7; ตำบลวิหารแดง เฉพาะบางส่วนของหมู่ที่ 9; และตำบลหนองสรวง เฉพาะบางส่วนของหมู่ที่ 8- องค์การบริหารส่วนตำบลหนองหมู ครอบคลุมพื้นที่ตำบลหนองหมู เฉพาะหมู่ที่ 3–6, 8 และบางส่วนของหมู่ที่ 1–2, 7- องค์การบริหารส่วนตำบลบ้านลำ ครอบคลุมพื้นที่ตำบลบ้านลำ เฉพาะหมู่ที่ 2–7 และบางส่วนของหมู่ที่ 1- องค์การบริหารส่วนตำบลคลองเรือ ครอบคลุมพื้นที่ตำบลคลองเรือ เฉพาะหมู่ที่ 2–10 และบางส่วนของหมู่ที่ 1- องค์การบริหารส่วนตำบลวิหารแดง ครอบคลุมพื้นที่ตำบลวิหารแดง เฉพาะหมู่ที่ 2–8 และบางส่วนของหมู่ที่ 1, 9–10- องค์การบริหารส่วนตำบลหนองสรวง ครอบคลุมพื้นที่ตำบลหนองสรวง เฉพาะหมู่ที่ 2–7, 9 บางส่วนของหมู่ที่ 1, 8, 10–11- องค์การบริหารส่วนตำบลเจริญธรรม ครอบคลุมพื้นที่ตำบลเจริญธรรม เฉพาะหมู่ที่ 3–8 และบางส่วนของหมู่ที่ 1–2

**อ้างอิง**

วิหารแดง